APROBACIÓN DEFINITIVA DA REVISIÓN DO MAPA ESTRATÉXICO DE RUÍDO DO CONCELLO DE VIGO, ANO 2017 FASE 3ª. EXPTE. (13339-306)
ADMINISTRACIÓN LOCAL — Municipal — Vigo (Contratos administrativos, 04/10/2018)

A Xunta de Goberno Local, na sesión ordinaria do 6 de setembro de 2018, adoptou o seguinte acordo: Dáse conta do informe-proposta do 03/09/18, asinado polo xefe de Medio Ambiente, o técnico de Administración Xeral, e o concelleiro delegado da Área de Medio Ambiente e Vida Saudable(R. A. 20/08/18), que di o seguinte: I.1.— A Concellería delegada de Medio Ambiente e Vida Saudable en data do 16 de marzo de 2018, inicio procedemento administrativo para a aprobación do “Documento de revisón do Mapa Estratéxico de Ruído (MER) do Concello de Vigo, ano 2017, fase 3ª”. I.2.— A Xunta de Goberno Local en data do 10 de marzo de 2008, aprobou o Mapa de Ruído do Concello de Vigo (MER, ano 2007, fase 1ª), redactado pola sociedade mercantil Labein, S. L. por encargo da Concellería de medio Ambiente do Concello de Vigo (expte.5381/306). I.3.— A Xunta de Goberno Local en data do 08 de agosto de 2013, aprobou definitivamente a Revisión do Mapa Estratéxico de Ruído (MER) do Concello de Vigo, ano 2012, fase 2ª (expte.9387/306). I.4.— A concellería de Medio Ambiente encargou no ano 2017, a revisión (fase 3ª) do citado Mapa Estratéxico de Ruído (MER) á Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L. As devanditas entidades presentaron o documento de revisión en decembro de 2017. I.5.— A Xunta de Goberno Local en sesión do día 5 de abril de 2018, acordou: “PRIMEIRO.—Aprobar inicialmente o documento de Revisión do Mapa Estratéxico de Ruído do Concello de Vigo, ano 2017, fase 3ª, redactado por Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L., con data de 30 de setembro de 2017, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na L.37/2003, do 17 de novembro, do Ruído (exp. nº 13339/306). SEGUNDO.—Someter a documentación da revisión do Mapa EstratéxiCo de Ruído do Concello de Vigo, ano 2017, fase 3ª, ó trámite de información pública polo prazo de un mes, contado desde a publicación do correspondente anuncio no BOP de Pontevedra, a fin de que as persoas que o desexen poidan formular as correspondentes alegacións, observacións e suxestións. TERCEIRO.—A documentación da revisión do Mapa Extratéxico de Ruídos do Concello de Vigo estará a disposición do público en xeral no Servizo Municipal de Medio Ambiente (Casa do Concello, sita na Praza do Rei, 1, planta segunda, CP 36202) como na páxina web do Concello de Vigo, no seguinte enderezo da internet: http://www.vigo.org (Servizos Cidade, Medio Ambiente, Situación Medioambiental). CUARTO.—No caso de que non si tivera presentado ningunha alegación, observación ou suxerencia no trámite de información público, entenderase definitivamente adoptado o acordo ata entón de aprobación inicial. QUINTO.—Comunicar este acordo aos Servizos Municipais interesados, Área de Seguridade, Área de Fomento, Xerencia de Urbanismo e a Consellería de Medio Ambiente e Ordenación do Territorio da Xunta de Galicia.” I.6.— O documento de revisión do MER do Concello de Vigo, ano 2017, fase 3ª, someteuse a información pública por termo de un mes mediante a inserción de anuncio no BOP de Pontevedra do día 2/05/2018. O anuncio de información pública e o contido integro da revisión do MER publicouse, tamén, na páxina web do Concello de Vigo, no enderezo da internet: http://www.vigo.org (Servizos Cidade, Medio Ambiente, Situación Medioambiental), no Portal da Transparencia do Concello de Vigo e estivo, tamén, a disposición de tódolos cidadáns nas Dependencias Municipais do Servizo de Medio Ambiente do Concello de Vigo. Tamén, se notificou o trámite de información pública a Consellería de Medio Ambiente e Ordenación do Territorio Xunta de Galicia, ós servizos municipais de Fomento, Seguridade, Xerencia de Urbanismo. I.7.— Durante o trámite de información pública foron presentada dúas alegacións: I.8.— O equipo redactor da revisión do MER emitiu informe sobre as alegacións presentadas que tivo entrada no Rexistro Xeral do Concello de Vigo en data do 03/08/20918, doc.180131219. II.1.— A documentación entregada definitivamente da Revisión do Mapa Estratéxico de Ruído (MER) do Concello de Vigo, ano 2017, fase 3ª, e sometida a información pública está composta de: a) Memoria da revisión (fase 3ª). b) Memoria resumo da revisión (fase 3ª). c) Planos A-3 de niveis de ruído durante o período día, tarde, noite, dia-tarde-noite, por tráfico viario. d) Planos A-3 de niveis de ruídos durante o período día, tarde, noite, día-tarde-noite, por tráfico ferroviario. e) Planos A-3 de niveis de ruídos durante o período día, tarde, noite, día-tarde-noite, por actividade industrial f) Planos A-3 de niveis de ruídos durante o período día, tarde, noite, día-tarde-noite, globais (tráfico viario, ferroviario e industrial) do termo municipal Dita documentación foi entregada en soporte papel (tres exemplares) e en soporte dixital (tres exemplares en “pendrive” que incorpora archivos Gis e CadnA). No contido dos “pendrives” consta, tamén, a versión da memoria en lingua galega e en lingua castelá, e a documentación para entrega ó correspondente Ministerio para a súa remisión á UE, a través da Xunta de Galicia: Concelleira de Medio Ambiente e Ordenación do Territorio. II.2.— Aspectos esenciais da revisión: Os aspectos esencias da revisión do mapa estratexico de ruídos do ano 2017 (fase 3ª) refírense ás modificacións producidas no termo municipal dende a última revisión, datos do ano 2012, ata o ano 2017 (incluído) que afectan ao Mapa Estratéxido de Ruídos, os cales poden resumirse sucintamente en: II.3.— Metodoloxía: Realizouse, inicialmente, unha caracterización do termo municipal de Vigo en relación co terreo, condicións meteorolóxicas, vías de circulación, edificios e poboación, fontes do ruído. Utilizouse a ferramenta de software CadnaA 4.6., na súa vesión Xl, software profesional para o cálculo, presentación, avalización e predición do ruído ambiental, da cal conta o Concello de Vigo coa correspondente licenza. A metodoloxía utilizada de avaliación baséase no determinado na Directiva 2002/49/C, na recomendación 2003/613/CE, na Lei 37/2003, no RD 1513/2005 e RD 1367/2007. Os métodos de cálculo utilizados para cada un dos tipos de ruído considerado son: A partir dos resultados que arroxen os métodos anteriores, os métodos de avalización utilizados para cuantificar o grao de afección acústica do territorio e de pobación expostos están determinadas na Directiva 2002/49/CE do Parlamento Europeo e do Consello, anexo II, mediante o método END (Environmental Noise Directive 2002/49/CE) que asume que todos os residentes dun edificio son susceptibles de estar expostos ao maior nivel de ruído que se rexistre nas súas fachadas. A Directiva UE 2015/996 da Comisión, de 19 de maio de 2015, pola que se establecen os métodos comúns de avalización do ruído en virtude da Directiva 2002/49/CE do Parlamento Europeo e do Consello, modifica o anexo II da directiva antes citada do 2002, mediante a definición de método europeo harmonizado para o cálculo de nives de ruído, denominado CNOSSOS (Common Noise aSSessment methOdS), que entrará en vigor con carácter vinculante a partir do 31 de decembro de 2018, con que se obteñen valores máis próximos á realidade xa que reparte dun xeito máis proporcional a poboación dun edificio entre as diferentes curvas isófanas que inciden sobre este. A documentación da revisión do mapa estratéxico de ruídos avalía estes resultados de poboación exposta ó ruído utilizando os dous métodos END e CNOSSOS, con atención no resultado final ó novo método CNOSSOS xa que se axusta ḿáis á realidade existente, será obrigatorio para os próximos anos e revisións do MER, é utilizado polas distintas administracións públicas nesta revisión segundo información facilitada pola Administración medioambiental autonómica e estatal. Con carácter xeral, mantívose a metodoloxía de recopilación de información e tratamento dos datos das diferentes fontes de ruídos establecidas para a elaboración do Mapa Estratéxico de Ruído (MER), fase 1ª do ano 2007 e fase 2ª do ano 2012. Os parámetros de avaliación do ruído ambiental son os determinados nas citadas normas: Ld; nivel de avaliación de ruído no período de día, comprendido entre as 7 e as 19 horas. Le; nivel de avaliación de ruído no período comprendido entre as 19 e as 23 horas. Ln; nivel de avaliación do ruído no período comprendido entre as 23 e as 7 horas. Ldem; avaliar a molestia que produce o ruído nas persoas. Representa un valor representativo medio das 24 horas do día. Avaliáronse os datos de ruídos globais xerados polas rúas e estradas, ferrocarril e industria, como esixen as normas citadas cara a documentación á remitir á Consellería de Medio Ambiente e Ordenación do Territorio da Xunta de Galicia, Ministerio de Agricula e Pesca, Alimentación e Medio Ambiente e UE. O estudo da propagación do ruído levouse a cabo a través do programa informático CadnaA que efectúa os cálculos conforme as norma citadas unha vez configurado axeitadamente e introducidos os datos precisos de partida. A revisión do mapa proporciona uns resultados globais do termo municipal, e non atende a situacións particulares concretas que deben ser obxecto dun estudo concreto e pormenorizado. Os resultados refírense a solo exposto, poboación exposta ás distintas fontes de ruido: tráfico viario, ferrocarril, actividade industrial e global (todas as anteriores), nos horarios día, tarde, noito e global dita-tarde-noite, aténdonos o índices de ruído establecidos nas distintas áreas acústicas como obxectos de calidade acústica para ruido aplicables á áreas urbanizadas existentes (Anexo II do Rd 1367/2007, de 19 de outubro). Os obxectos de calidade acústico establecidos na referida norma e recollidos no mapa son os seguintes: II.4.— Análise de resultados As conclusións globais relativas ao termo municipal, comparando a situación do ano 2017 (revisión MER fase 3ª), coa do ano 2012 (Revisón MER 2012, fase 2ª), que citamos sucintamente, son as seguinte: II.4.1.— Solo total exposto.—Produciuse un importante descenso de solo exposto no ano 2017: Tomando como referencia os criterios de afección Ld>65 dBA, Lle>65 dBA, Ln>55 dBA e Lden>65 dBA, obtéñense resultados reflectidos en táboas nos que se deduce que, en xeral, a afección de ruído sobre o solo diminuíu entre os anos 2012 e 2017, nas seguintes proporcións e cantidades: II.4.2.—Poboación total exposta: Destaca a diminución en 2017 de pobación exposta aos rangos de ruido máis elevados, neste sentido, o periodo de noite foi no que más descendeu a poboación exposta ó ruido, e no periodo de tarde e día o descenso da poboación exposta foi case que coincidente. Dos resultados obtidos advírtese o notable descenso en 2017 de poboación exposta aos rangos de ruído máis elevados. En particular, tomando como referencia o criterio de afección Lden>65 dBA (población exposta en periodo global de 24 horas) obtéñense os resultados nos que se comproba que a afección de ruído sobre a poboación diminuíu entre os anos 2012 e 2017, nas seguintes proporcións e cantidades: a) Co método de avaliación END, a poboación exposta a Lden>65 dBA diminuíu nun 11,5% con respecto a 2012 (método END), o que equivale a case 40.000 persoas menos. b) Co método de avaliación CNOSSOS, a poboación exposta a Lden>65 dBA diminuíu en case un 43% con respecto a 2012 (método END), pasando dun 63,3% a só un 20,6%, o que se traduce en aproximadamente 130.000 persoas menos. II.4.3.— Solo exposto por fontes de ruído: A principal fonte de ruido que afecta á superficie do municio segue a ser o tráfico viario, moi por encima do tráfico ferroviario e dos focos industrias. En todo caso, se analizamos o ruído do tráfico viario obsérvase que tomando como referencia os criterios de afección Ld >65 dBA, Le >65 dBA, Ln >55 dBA e L den >65 dBA, obtéñense resultados dos que se deduce que, en xeral, a afección de ruído do tráfico sobre o solo diminuíu entre os anos 2012 e 2017, nas seguintes proporcións e cantidades: O solo exposto ó ruido ferroviario diminiu lixeiramente, debido principalmente á posta en marcha da nova estación ferrocarril Vigo-Urzaiz, cuxas liñas de entrada e saída transcorren baixo terra ata máis alá dos límites de Vigo, pola parroquia de Teis. Tamén se produce unha lixeira diminución do solo exposto ó ruído industrial. II.4.4.— Poboación exposta por fontes de ruído: Tamén, se constata que a principial fonte de ruído que afecta á pobación exposta segue a ser o tráfico viario, moi por encima do tráfico ferroviario e dos focos industrias. Tamén se confirma unha importante diminución en 2017 de poboación exposta por tráfico viario a rangos de ruídos máis elevados. Neste sentido, en función do criterio de afección por ruído viario no perido global (24 horas) Lden >65 dBA: a) Co método de avaliación END, a poboación exposta a Lden>65 dBA diminuíu en case un 12% con respecto a 2012 (método END), o que se traduce nunhas 40.000 persoas menos. b) Co método de avaliación CNOSSOS, a poboación exposta a Lden>65 dBA diminuíu ao redor dun 43% con respecto a 2012 (método END), pasando dun 63,3% a un 20,5%, o que supón unhas 130.000 persoas menos. Respecto ó ruído ferroviario e de actividade industrial non existen variacións significativas. II.4.5.— Por último, o documento de revisión do Mapa Estratéxico do Ruído do Concello de Vigo ano 2017, fase 3ª, arroxa os seguintes resultados globais do Concello de Vigo polas fontes de ruído consideradas, a saber, tráfico viario, tráfico ferroviario e actividades industriais: Exponse sucintamente o contido da alegación: A) Alega don L. B. C. que non se incluíron no Informe de revisión do mapa Estratéxico do Ruído do Concello de Vigo algúns focos de ruído existentes, entre os cales enumera os seguintes: a) Empresa Frigalsa en rúa Beiramar nº 83: Equipamento de ventilación/extracción de aire ou similar en instalacións da empresa na súa fachada á rúa Jacinto Benavente. b) Empresa Frigalsa en rúa Beiramar nº 83: Peiraos de carga e descarga da empresa na fachada lateral que bordea o edificio ata a rúa Jacinto Benavente. c) Empresa Hijos de J. Barreras en avda. Beiramar 2: Gradas do estaleiro. Con respecto ao ruído xerado polo foco descrito como “equipamento de ventilación/extracción de aire ou similar” da empresa Frigalsa, na fachada das instalacións cara a rúa Jacinto Benavente, o equipo redactor do Informe de revisión do mapa Estratéxico do Ruído do Concello de Vigo emitiu informe, literalmente como segue: “(.) Dende o punto de vista do mapa de ruído, de estes resultados totais, obtidos como media global anual da actividade de todos e cada un dos diferentes focos considerados, dedúcese que o ruído debido aos sistemas de ventilación/extracción de aire indicados non aportan unha contribución relevante ao ruído global na contorna”. Polo que se refire ao ruído xerado nos peiraos de carga e descarga da empresa Frigalsa, na fachada lateral das instalacións entre a Avenida de Beiramar e a rúa Jacinto Benavente, debido tanto ás accións de carga e descarga como á estancia nocturna de camións con motores acendidos, o equipo redactor informa literalmente o que segue: “(.) O cálculo do mapa de ruído de tráfico viario realízase mediante modelos estandarizados de emisión sonora, os cales xa consideran o efecto parada/arranque dos vehículos, así como o debido ao tráfico pesado. Dende o punto de vista dos niveis de ruído globais anuais, as actividades de carga e descarga e a estancia nocturna de camións acendidos nesta zona xa se teñen en conta, por tanto, dentro do propio modelo de emisión do tráfico”. Con respecto aos datos do ruído relativos á grada do estaleiro Hijos de J. Barreras en Avenida de Beiramar, nº2, compre sinalar que o mencionado estaleiro atopase no interior do recinto do Porto de Vigo, sendo competencia da Administración Xeral do Estado –artigo 4.2 da Lei 37/2003, do 17 de novembro, do Ruído— a elaboración, aprobación e revisión dos mapas de ruído relativos ás infraestruturas da súa competencia. De conformidade cós criterios e razoamentos anteriormente expostos, dita alegación debe ser desestimada. B) Alega don L. B. C. que se consideran inactivos algúns focos contemplados no estudo, como por exemplo as instalacións do estaleiro de Hijos de J. Barreras en Avenida Beiramar esquina Trv. Soler, cando en realidade é un foco de actividade. Dita alegación debe ser desestimada por canto, como ben informa o equipo redactor do Informe de revisión do mapa Estratéxico do Ruído do Concello de Vigo, tal e como se mostra na Figura 4 obtida da folla B2 do plano correspondente aos niveis de ruído equivalentes durante o período diúrno, Ld, debidos á actividade e ao funcionamento dos focos industriais, o citado foco si está contemplado no Mapa Estratéxico de Ruído do Concello de Vigo, coa definición de dous focos de ruído, un na fachada da Avenida de Beiramar e outro na fachada da rúa Ramón Soler. C) Alega que no modelado por software das estimacións dos niveis de ruído nas zonas de afectación por focos de ruído non se considera a inexistencia de obstáculos na súa propagación en altura. En relación a dita alegación o equipo redactor informou que “A metodoloxía de elaboración dos Mapas Estratéxicos de Ruído atende estritamente ás pautas recollidas na Directiva Europea, onde se indica claramente que a pegada acústica de calquera aglomeración ou infraestrutura debe calcularse a 4 metros de altura”. De conformidade co anteriormente exposto, dita alegación debe ser desestimada. D) Alega don ANTONIO ILDEFONSO COSCOÑAS BADALUTA. C. que: A metodoloxía utilizada de avaliación baséase no determinado na Directiva 2002/49/C, na recomendación 2003/613/CE, na Lei 37/2003, no RD 1513/2005 e RD 1367/2007. Avaliáronse os datos de ruídos globais xerados polas rúas e estradas, ferrocarril e industria, como esixen as normas citadas. A revisión do mapa proporciona uns resultados globais do termo municipal, e non atende a situacións particulares concretas que deben ser obxecto dun estudo concreto e pormenorizado. Neste senso, e tal e como preceptúa o artigo 23 da Lei 37/2003, do 17 de novembro, do Ruído, deberá ser no correspondente plan de acción, e non no Mapa Estratéxico de Ruído, onde se afronten globalmente as cuestións concernentes á contaminación acústica na correspondente área ou áreas acústicas e se determinen as accións prioritarias a realizar no caso de superación dos valores límite de emisión ou inmisión ou de incumprimento dos obxectivos de calidade acústica. De conformidade có anteriormente exposto, dita alegación debe ser desestimada. Exponse sucintamente o contido da alegación: A referida asociación solicita que se teña en conta a petición que se cursou no seu día ao Ministerio de Fomento sobre o ruído que xenera o tráfico rodado na AP-9 (Tramo Rande-Puxeiros) nas zonas comprendidas nos viadutos de Sorrego, Rinxela e Pividal, e que se acompañen medidas correctoras do nivel acústico para as vivendas que están situadas na área de afección dos referidos tramos. En relación a dita alegación o equipo redactor informou o que segue: “(.) Segundo o mostrado nos diferentes planos de ruído por tráfico viario e ruído total, a autoestrada AP-9 e, en particular, o tramo Rande-Puxeiros, xa está integrada como foco emisor no Mapa Estratéxico de Ruído do Concello de Vigo, onde se comproban os elevados niveis de ruído e o grado de afección na súa contorna. No relativo á toma de medidas correctoras, o último Plan de Acción publicado polo Ministerio de Fomento, referente á AP-9 na súa totalidade (Ferrol–Fronteira Portuguesa), pode consultarse na páxina web correspondente aos Plans de Accións contra o Ruído 2a Fase para a rede de estradas do Estado en réxime de concesión. Así mesmo, infórmase de que o Concello de Vigo presentou no seu momento alegación ante o Ministerio de Fomento ao respecto do devandito Plan, atopándose actualmente á espera de contestación”. De conformidade có anteriormente exposto, dita alegación debe ser desestimada. A Directiva 2002/49/CE e a Lei 37/2003 do 17 de novembro do Ruído establecen a obriga para as aglomeracións urbanas de facer un Mapa de Ruído que permita unha avaliación global da exposición á contaminación acústica dun territorio e poboación, realizar predicións globais, posibilitar a adopción fundada de plans de accións e medidas correctoras axeitadas. A disposición adicional primeira da citada Lei 37/2003, do 17 de novembro, establece a obriga de aprobar os mapas de ruídos, nas aglomeracións con máis de 250.000 habitantes como é o caso de Vigo, antes do 30/06/2007. Tamén, o artigo 16 da Lei 3/2003 do ruído establece que “os mapas de ruído haberán de revisarse e, no seu caso, modificarse cada cinco anos a partir da data da súa aprobación”. A Xunta de Goberno Local do Concello de Vigo en data do 10 de marzo de 2008, aprobou o Mapa de ruídos do Concello de Vigo, ano 2007, fase 1ª. A Xunta de Goberno Local en data do 08 de agosto de 2013, aprobou definitivamente a revisión do mapa estratéxico de ruído do Concello de Vigo, ano 2012, fase 2ª, e á Concellería de Medio Ambiente e Vida Saudable no ano 2017, encargou a revisión do citado mapa correspondente ó ano 2017, fase 3ª, cuxo documento final é obxecto do presente informe. Ao abeiro do artigo 16 en relación co 14 da citada Lei 37/2003, de 17 de novembro, é preciso a aprobación do documento de revisión do ano 2017 (fase 3ª) tralo trámite de información pública por un período de un mes. Ao abeiro do artigo 83 en relación co 45.3. da Lei 39/2015, de 1 de outubro, do PACAP, o período de información pùblica do procedemento anunciouse mediante a inserción de anuncio no Boletín Oficial da Provincia de Pontevedra, con indicación do lugar de exhibición do expediente, que foi accesible a través de medios electrónicos, con indicación do prazo para formular alegacións, neste caso un mes. As alegacións presentadas durante o trámite de información pública foron avaliadas segundo se recolle no parágrafo anterior deste informe. A documentación de revisión do Mapa Estratéxico de Ruidos do Concello de Vigo, ano 2017, fase 3ª, contén os contidos mínimos esixidos pola normativa de aplicación, en especial, a Directiva 2002/49/CE, do Parlamento Europeo e do Consello, do 25 de xuño de 2002; Lei 37/2003, do 17 de novembro, do Ruído (estatal); RD.1513/2005, do 16 de decembro, de desenvolvemento da L.37/2003 (avaliación e xestión do ruído ambiental); RD 1367/2017, de 19 de outubro, de desenvolvento da L.37/2003 (zonificación acústica, obxectivos de calidade e emisións acústicas), D. Autonómico 106/2015, de 9 de xullo, nos aspectos obxecto da revisión. A competencia para aprobación da revisión do mapa de ruído corresponde ó alcalde ó abeiro do establecido no artigo 124.4. ñ) da Lei 7/1985, de 2 de abril, reguladora das bases de réxime local. Non obstante, a dita competencia foi delegada na Xunta de Goberno Local en virtude da resolución de delegacións de competencias do alcalde no referido órgano de data 19/06/2015 (BOE 14/07/2015). Por todo exposto, proponse á Xunta de Goberno Local a adopción do seguinte, PRIMEIRO: Desestimar as alegacións presentadas por don L. B. C., doc.180083884, e pola Asociación de Veciños Santa Mariña de Cabral, doc.180081058, no trámite de información pública da revisión do Mapa Estratéxico de Ruído do Concello de Vigo, ano 2017, fase 3ª, en base aos fundamentos de feito e dereito que se sinalan na parte expositiva deste acordo. SEGUNDO: Aprobar definitivamente o documento de Revisión do Mapa Estratéxico de Ruído do Concello de Vigo, ano 2017, fase 3ª, redactado por Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L., con data de 30 de setembro de 2017, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na L.37/2003, do 17 de novembro, do Ruído (exp. Nº 13339/306). TERCEIRO: Remitir este acordo e o documento da revisión do MER do Concello de Vigo, ano 2017, fase 3ª, aprobado definitivamente, en formato dixital (por triplicado) á Secretaria Xeral de Calidade e Avaliación Ambiente da Consellería de Medio Ambiente e Ordenación do Territorio da Xunta de Galicia para o posterior envío ó Ministerio para a Transición Ecolóxica e á Comisión Europea, de acordo co previsto na Disposición adicional oitava da Lei 37/2003, de 17 de novembro, do ruído e artigo 14 do Rd 1513/2005, de 16 de decembro. CUARTO: Comunicar este acordo aos Servizos Municipais interesados, Área de Seguridade, Área de Fomento, Xerencia de Urbanismo. QUINTO: Notificar ós alegantes e publicar este acordo de aprobación definitiva no BOP de Pontevedra para xeral coñecemento ao abeiro do establecido no artigo 45 da Lei 39/2015, de 1 de outubro, do PACAP, e informar aos interesados/as que contra o presente acordo, consonte os artigos 123 e 124 da Lei 39/2015, de 1 de outubro, do procedemento administrativo común das administracións públicas e os artigos 8, 46.1 e 46.4 da Lei 29/1998, de 13 de xullo, da Xurisdicción contencioso-administrativa, poderán interpoñer RECURSO POTESTATIVO DE REPOSICIÓN ante o mesmo órgano que a ditou no prazo dun mes ou ben directamente RECURSO CONTENCIOSO-ADMINISTRATIVO ante o Xulgado do Contencioso Administrativo de Vigo no prazo de dous meses, ámbolos dous prazos contados desde o día seguinte a aquel en que se notifique a resolución expresa. Porén, interposto o recurso de reposición non poderá interpoñer recurso contencioso-administrativo ata que sexa resolto expresamente o primeiro ou se produza a súa desestimación presunta polo transcurso do prazo máximo dun mes establecido para ditar e notificar resolución. SEXTO: Publicar o presentado acordo e documento definitivamente aprobado da revisión do Mapa Extratéxico de Ruídos do Concello de Vigo, ano 2017, fase 3ª, na páxina web do Concello de Vigo, no seguinte enderezo da internet: http://www.vigo.org (Servizos Cidade, Medio Ambiente, Situación Medioambiental), e no Portal da Transparencia do Concello de Vigo co obxecto de facilitar a súa consulta polos cidadáns a través de medios electrónicos. A Xunta de Goberno Local aproba a proposta contida no precedente informe.” O que se fai público para xeral coñecemento aos efectos de información pública do procedemento. Vigo, na data electrónica que figura á marxe. A Concelleira delegada de Medio Ambiente e Vida Saudable María Jesús Lago Rey